ગુજરાત કોંગ્રેસના પ્રવક્તાના જણાવ્યાં મુજબ ગ્રામ પંચાયતની ચૂંટણીમાં ૭૦ ટકાથી વધુ પંચાયતોમાં કોંગ્રેસ સમર્થક સરપંચશ્રીઓ અને સદસ્યશ્રીઓ વિજયી બન્યા છે. ગ્રામ વિરોધી ભાજપ સરકાર, ખેડૂત વિરોધી ભાજપ સરકાર જે સિંચાઈનું પાણી, ગ્રામ્ય વિસ્તારમાં યુવાનોને રોજગાર, મગફળી-કપાસના ટેકાના પોષણક્ષમ ભાવ વગેરે જેવી સુવિધાઓ ન આપવાના કારણે ખેડૂતો પાયમાલી ભોગવી રહ્યાં છે. ગુજરાતમાં બે વર્ષ અગાઉ જિલ્લા પંચાયત – તાલુકા પંચાયતની ચૂંટણીમાં ૨૩ જિલ્લા પંચાયત અને ૧૪૬ તાલુકા પંચાયતમાં કોંગ્રેસને જન સમર્થન - જન આશીર્વાદ મળ્યા હતા અને ભાજપનો કારમો પરાજય થયો હતો સાથોસાથ વિધાનસભા ૨૦૧૭ માં ગ્રામ વિસ્તારના ૮૦ ટકા વિધાનસભા ક્ષેત્રમાં કોંગ્રેસ પક્ષના ધારાસભ્યોને જન સમર્થન-જન આશીર્વાદથી વિજયી થયા હતા.